SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Matej Vanoch, Mgr	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Rakúsko/Viedeň	
Názov a adresa 
prijímajúcej organizácie:	Interkulturelles Zentrum
Österreichische Agentur „Jugend in Aktion“
Lindengasse 41/10, 1070 Wien, Austria	
Účel cesty:	Účasť na konferencií a pracovnom stretnutí RAY siete	
Spôsob financovania 
(kto hradí cestovné, pobytové náklady, iné výdavky):	Náklady na cestovné, stravu a ubytovanie hradí Iuventa. Ostatné náklady Interkulturelles Zentrum.

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
	Celého programu sa zúčastnili zástupcovia (Z každej krajiny zástupca Národnej agentúry a zástupca výskumného partnera) krajín spolupracujúcich v rámci RAY siete. Okrem nich boli na konferencií účastníci z rôznych inštitúcií a organizácií, predovšetkým zástupcovia výskumníkov, pracovníkov s mládežou a politikov. Celkový počet účastníkov bol 77.  	
11.5.2015	Predstavenie účastníkov konferencie
Prezentácia spoločnej RAY správy z výskumu
Príspevky pozvaných hostí 	
12.5.2015	Výskum a prax – prezentácie a diskusie
Analýza výsledkov RAY výskumu – prezentácie a diskusia	
13.5.2015	Budúcnosť výskumu v rámci Erasmus+
Hodnotenie konferencie
RAY meeting:
Organizácia RAY siete
Plán na roky 2015/2016
Diskusia o ďalšom smerovaní siete	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
11.5.2015	Počas prvého dňa boli odprezentované výsledky RAY výskumu. K výsledkom prebehla diskusia. Súčasťou tohto bloku bola aj tzv. TVshow, v ktorej boli hosťami viacerí výskumníci, ktorí sa vyjadrovali k výsledkov výskumu.
Odzneli príspevky Andreasa Schneidera z rakúskeho ministerstva školstva, Gerharda Moßhammera, vedúceho rakúskej Národnej agentúry, Maurica Devlina, profesora sociológie z Írska a Bernarda Nautsa z Európskej komisie. 
V príspevkoch sa rečníci venovali problematike “evidence based policy“ a zdôrazňovali potrebu výskumu a informácií pre konkrétne rozhodnutia a politiky. 
Po príspevkoch nasledovala panelová diskusia s rečníkmi, ktorej sa zúčastnila aj zástupkyňa rakúskeho ministerstva školstva - Birgit Klausser
Ďalším blokom boli workshopy na tému dôležitosti výskumu pre mládežnícku politiku. Opäť sa zdôrazňovala potreba „evidence based“ politík.
Dôležité výstupy: dôraz na spôsob prezentácie a spracovanie výsledkov výskumu tak, aby boli zrozumiteľné, stručné a použiteľné pre tvorcov politík. 	
12.5.2015	Počas druhého dňa boli odprezentované príklady dobrej praxe v oblasti výskumu a spolupráce medzi výskumníkmi, politikmi a pracovníkmi s mládežou. Prostredníctvom workshopov som sa oboznámil s medzinárodným výskumom mapujúcim využiteľnosť získaných kompetencií v praxi v rámci EDS. Výskum prezentovala zástupkyňa slovinskej Národnej agentúry.
Zástupca litovskej Národnej agentúry odprezentoval spoluprácu medzi výskumníkmi, politikmi a pracovníkmi s mládežou v Litve. 
Zástupca belgickej Národnej agentúry odprezentoval využitie výsledkov z výskumov v Belgicku, poskytol ukážky z publikácií a popísal ich podporu pre mládežnícke organizácie. 
Nasledoval blok Yael Ohana, ktorá externe analyzovala výsledky z RAY výskumu a prostredníctvom kritickej analýzy sa snažila identifikovať slabé stránky výskumu a tiež slabé stránky programu, ktoré by si zaslúžili zdôraznenie.
Výstupy: Klásť dôraz na zapojenie mladých ľudí s nedostatkom príležitostí, ktorých je v programe stále nedostatok, zvážiť nové formy komunikácie programu, ktorý stále nie je témou rozhovorov mladých ľudí.	
13.5.2015	Počas posledného dňa sa venovala konferencia diskusiám o témach, ktoré sú a mali by byť prioritné v rámci výskumov, ktoré sa budú realizovať v rámci programu Erasmus+. 
Po tomto bloku nasledovalo hodnotenie konferencie a záver.
Po ukončení konferencie som sa zúčastnil RAY meetingu, ktorého cieľom bolo dohodnúť ďalší postup práce celej siete.
Naplánovali sa ďalšie spoločné aktivity, určili sa termíny, stretnutia, miesta stretnutí, dohodla sa ďalšia spolupráca. Na stretnutí sa dokončil konečný text „Mission statement“, v ktorom sú zadefinované hlavné ciele a úlohy siete, je v ňom popísaný systém práce, práva a povinnosti členov.
Výstupy meetingu: 
-	ďalšie stretnutie bude na jar 2016
-	 štandardný výskum sa bude realizovať v prvej polovici programu v dvoch vlnách a to na jese 2015 a jar 2016, 
-	výsledky z prvej polovice programu budú k dispozícií v polovici roka 2016
-	sieť bude pracovať v rámci menších tímov, na dobrovoľnej báze a podľa záujmu jednotlivých krajín o čiastkové a doplňujúce výskumy
-	väčší dôraz sa bude klásť na komunikačnú stratégiu, k čomu bude zriadená skupina, ktorá sa bude venovať osobitne tejto téme a stratégií
-	finančné príspevky na fungovanie siete budú prerátavané na základe aktuálneho počtu členov RAY siete	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Pre Národnú agentúru vyplývajú nasledujúce úlohy: dohodnúť ďalšiu spoluprácu s výskumným partnerom, ktorý zabezpečuje odbornú stránku projektu. Dohodnúť sa v rámci NA na spôsobe komunikácie RAY výstupov. Šíriť informácie o RAY a výsledkoch výskumov.	

6.	Prehľad prinesenej dokumentácie a miesto jej uloženia 

X:\Public\ERASMUS+\ERASMUS +\RAY\Konferencia RAY Triangular Summit	

7.	Osobitne vyhodnotený očakávaný prínos ZPC 

Získané informácie o skúsenostiach partnerov pri implementácií výskumov a pri riešení vzniknutých problémov. Nové podnety pri ďalšej práci v oblasti výskumu mládeže a využitia výsledkov. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Intranet, porada NA.	

Súhlasím so zverejnením tejto správy na internete

Dátum:	20.5.2015	
Správu vypracoval
(meno a priezvisko, podpis):	Matej Vanoch	
Správu schválil
(meno a priezvisko, podpis):